**АДМИНИСТРАТИВЕН ДОГОВОР**[[1]](#footnote-1)

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-**

**2020**

**По Процедура чрез подбор на проектни предложения по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“**

**BG.............................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР:** | **Приоритет 3 „**Насърчаване на добро организиране на хранителната верига, в т.ч. преработката и търговията със селскостопански продукти, хуманното отношение към животните и управлението на риска в селското стопанство“**„**  **Приоритет 5** „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“ |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца** |

На основание чл. 24, ал. 1 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2018 г. по Процедура **BG ............................**, одобрен на ………………2018 г. от Изпълнителния директор на **Държавен фонд „ЗЕМЕДЕЛИЕ”**

между:

**Държавен фонд “ЗЕМЕДЕЛИЕ”**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **Васил Грудев**, в качеството му на Изпълнителен директор, наричан за краткост “**ФОНДЪТ**”, от една страна,

**„Местна Инициативна Група Стамболово – Кърджали 54**“ със седалище, адрес на управление и адрес за кореспонденция БУЛСТАТ , представлявано от........................, наричана за краткост „МИГ“, от друга страна

и

**……………………………….**

/*наименование/*, ЕИК от търговския регистър към Агенцията по вписванията ………………., представляван/о от ……………………….., с ЕГН ……………………… в качеството му на …………………… /*законен представител или упълномощено лице*, *при пълномощник се посочват и данните за упълномощеното лице и издаденото пълномощно*/

Адрес:..................................................., наричан за целите на този договор „Бенефициент”, от друга страна,

се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

Чл. 1. (1) Изпълнителния директор на **Държавен фонд „ЗЕМЕДЕЛИЕ”** предоставя на **Бенефициента** безвъзмездна финансова помощ (БФП) по подмярка 4.2 „Инвестиции в преработка/маркетинг на селскостопански продукти" от Програмата за развитие на селските райони за периода 2014 - 2020 г. за изпълнението на проект № ……………………………….., с наименование „…………………………………………..“ (наричан по-нататък „проекта“), а **Бенефициентът** приема БФП и се задължава да изпълни проекта, съгласно Формуляра за кандидатстване, при спазване на изискванията и условията на Условията за кандидатстване по процедурата, правото на Европейския съюз и националното законодателство.

(2) При изпълнението на проекта, **Бенефициентът** се задължава да спазва условията на този договор и Условията за изпълнение на проекти по процедурата, наричани по-нататък „Условията за изпълнение“.

**Чл. 2.** (1) Общият размер на заявените за финансиране разходи, съгласно Формуляра за кандидатстване на **Бенефициента е** ………...…… (словом ……………………..) лева. Въз основа на извършени проверки по чл. 29, ал. 2 от ЗУСЕСИФ **Фондът** е приел за недопустими за финансиране следните разходи, включени в проектното предложение на **Бенефициента:**

1. Разходи за ...................................., на обща стойност по проекта в размер на............................ лева, от които неодобрени за финансиране са разходи в размер на ................... лева, поради това, че ……………………………………………...............................

2. Разходи за ...................................., на обща стойност по проекта в размер на............................ лева, от които неодобрени за финансиране са разходи в размер на ................... лева, поради това, че ……………………………………………...............................

***(Описват се ЗАДЪЛЖИТЕЛНО подробно констатираните факти и обстоятелства, които са довели до неодобрението на съответния заявен за финансиране разход, КАКТО И на кое изискване за допустимост за финансиране, посочено в Указанията за кандидатстване, разходът не отговаря)***

(2) Първоначално одобрената стойност на допустимите за финансиране разходи за изпълнение на проекта въз основа на представените от **Бенефициента** на етапа на кандидатстването по подмярка 4.2 документи и извършени проверки по чл. 29, ал. 2 от ЗУСЕСИФ е в размер на ………...…… лева (словом ……………………..лева) и включва одобрените инвестиционни разходи по позиции, съгласно Приложение № 2 към договора.

(3) Безвъзмездната финансова помощ е в максимален размер до…...........................................................лв. (словом в лева), която представлява ...............% от стойността на одобрените и реално извършени от бенефициента разходи за осъществяването на проектното предложение.

(4) **Фондът** изплаща помощта до максималния размер по ал. 2, при условие че:

1. **Бенефициентът** е изпълнил точно одобрения проект при условията и сроковете, определени в този договор, приложенията и анексите към него, Условията за изпълнение и относимите нормативни актове и актове на правото на Европейския съюз, както и при спазване на посочените в Условията за изпълнение критерии за допустимост, ангажименти и други задължения.

2. по отношение на **Бенефициента,** изпълнения проект и заявените за плащане разходи са спазени всички условия за изплащане на помощта, посочени в този договор анексите към него, Условията за изпълнение и относимите нормативни актове и актове на правото на Европейския съюз, както и при спазване на посочените в Условията за изпълнение критерии за допустимост, ангажименти и други задължения;

3. **Бенефициентът** е възложил изпълнението на одобрените за финансиране дейности при спазване на правилата за възлагане Закона за обществените поръчки и свързаните с него подзаконови нормативни актове; договорът за възлагане на обществената поръчка е сключен законосъобразно с избрания изпълнител и е бил одобрен от Фонда след осъществен контрол за законосъобразност на възложената поръчка по реда и при спазване на изискванията, посочени в Условията за изпълнение *(прилага се за* ***бенефициенти,*** *които са възложители по ЗОП)*

4. одобреният проект е изпълнен съобразно условията и сроковете, определени в този договор, анексите към него, договора/ите за възлагане на обществена/и поръчка/и за изпълнение на дейностите по одобрения проект, одобрените от **ФОНДА** количествени сметки или технически спецификации, представляващи Приложение № 7 към този договор и количествено - стойностните сметки или техническите спецификации, съгласно сключения/те договор/и за възлагане на обществена поръчка *(важи за* ***бенефициенти,*** *които са възложители по ЗОП)*, респ. одобрените от **ФОНДА** количествено-стойностни сметки, представляващи Приложение № 7 към този договор *(важи за* ***бенефициенти, които не са***  *възложители по ЗОП и в случай, че одобреният проект включва строително-монтажни работи),* както и при спазване на изискванията на всички действащи в съответната област нормативни актове.

(5) При неточно или непълно изпълнение от **Бенефициента** на условие или задължение по този договор или в Условията за изпълнение, както и при наличие на основание в действащ нормативен акт или акт на правото на Европейския съюз, **Фондът** има право да намали или да откаже изцяло заявената за изплащане финансова помощ, съответно – Бенефициентът е длъжен да възстанови цялата или част от изплатената финансовата помощ на основанията и в размерите, посочени в този договор и в приложим нормативен акт.

**Чл. 3.** (1) **Бенефициентът** може да получи авансово плащане в сроковете, посочени в Условията за изпълнение, ако подаде пред Фонда искане за авансово плащане, окомплектована с всички посочени в Условията документи и представи обезпечение, отговарящо на изискванията, посочени в Условията за изпълнение.

(2) Авансовото плащане се приспада от размера на изплатената финансова помощ по подадено от **Бенефициента** искане за междинно и/или окончателно плащане, като представеното обезпечение се освобождава до този размер, а разликата остава дължима от **Бенефициента**.

(3) **Фондът** изплаща финансовата помощ по подадената при условията на този договор и Условията за изпълнение искане за авансово плащане или отказва изплащането на аванса, като писмено уведомява **Бенефициента** за причините за това.

**Чл. 4.** (1) **Бенефициентът** може да получи междинно плащане, ако такова е заявено във Формуляра за кандидатстване, било е одобрено от **Фонда** и е включено като обособена част от одобрения проект в Приложение № 2 към този договор.

(2) Междинно плащане се допуска еднократно за периода на изпълнение на одобрения проект, а в случай на проекти с включени строително-монтажни работи - не повече от два пъти за същия период, и когато бенефициентът е подал искане за междинно плащане не по-късно от четири месеца преди изтичане на крайния срок за изпълнение на одобрения проект, придружено с всички, посочени в Условията за изпълнение документи.

(3) Когато **Бенефициентът** е получил междинно плащане и условията за получаване на помощта по този договор и Условията за изпълнение са изпълнени, **Фондът** извършва окончателно плащане до размера по чл. 2, ал. 2, като приспада изплатената по искането за междинно плащане финансова помощ.

**Чл. 5**. (1) За получаване на финансовата помощ в максимален размер до посочения в чл. 2, ал. 2 **Бенефициентът** е длъжен да подаде пред **Фонда** искане за окончателно плащане в сроковете, условията и окомплектовано с документите, посочени в Условията за изпълнение.

(2) Окончателният размер на подлежащата на изплащане помощ се определя въз основа на подаденото искане за окончателно плащане и след извършване от страна на **Фонда** на дължими съгласно приложим нормативен акт проверки, въз основа на резултатите, от които да бъде установено:

1. фактическото съответствие и съответствието по документи между одобрената по проекта и реално извършената инвестиция, и

2. спазването от **Бенефициента** на всички критерии за допустимост, ангажименти и други задължения за изплащане на помощта, посочени в този договор, Условията за изпълнение и в други относими нормативни актове и актове на правото на Европейския съюз.

(3) **Фондът** изплаща определения при условията на този договор размер на финансовата помощ в срок до 3 (три) месеца от подаване на окомплектованото с всички изискуеми документи искане за междинно/окончателно плащане. Този срок може да се удължава при наличие на основание за това, посочено в Условията за изпълнение или в приложим нормативен акт.

(2) Изплащането по ал. 1 се извършва по банков път по следната банкова сметкана **Бенефициента:**

……………………………….... (посочва се банката на Бенефициента)

………………………………… (посочва се BIC КОД)

………………………………… (посочва се банковата сметка в левове - IBAN)

(3) Ал. 2 не се прилага, когато на **Фонда** бъде представен надлежен документ, съдържащ основание за извършване на плащане към трето лице, респ. е налице нормативно основание за извършване на плащането на лице, различно от **Бенефициента**.

**ІІ. СРОКОВЕ ЗА ИЗПЪЛНЕНИЕ НА ОДОБРЕНИЯ ПРОЕКТ**

**Чл. 6.** (1) **Бенефициентът** се задължава да изпълни изцяло одобрения проект в срок до ................. месеца, считано от датата на подписването на този договор. Независимо от датата, на която изтича срока по предходното изречение с оглед датата на сключване на този договор, крайният срок за изпълнение на одобрения проект не може да е след 15 септември 2023 г. Когато **Бенефициентът** е възложител по ЗОП, срокът по изречение първо започва да тече от датата, на която **Фондът** е съгласувал последната по време обществена поръчка за избор на изпълнител на дейност по одобрения проект по реда и при условията за това, посочени в Условията за изпълнение.

(2) В срока по ал. 1 **Бенефициентът** се задължава:

1. да започне реалното изпълнение на одобрения проект в срок не по-дълъг от дванадесет месеца, от сключване на този договор, за което в същия срок да уведоми **Фонда**, като представи доказателства за това. Когато до изтичането на срока по изр. първо **Бенефициентът** представи на **ФОНДА** надлежни документи, пряко свързани с изпълнението, от които е видно, че е извършил или извършва реални действия и започването на изпълнението е предстоящо, този срок може да бъде удължен по преценка на **ФОНДА**, но с не повече от три месеца;

2. да изпълни изцяло одобрения проект и да използва подпомаганите активи, съгласно предназначението и условията, посочени в одобрения проект.

3. да подаде искане за окончателно плащане, окомплектовано с всички, посочени в Условията за изпълнение документи.

4. да изпълни инвестициите/дейностите, за които не е предоставено финансово подпомагане, но са необходими за изпълнение на одобрения проект така, както са посочени в Приложение № 2а към договора.

(3) **Бенефициентът** е длъжен да спазва всички, посочени в този договор, в Условията за изпълнение и в приложим нормативен акт критерии за допустимост, ангажименти и други задължения, за период от:

1. три години от датата на получаване на окончателно плащане – когато **Бенефициентът** е малко или средно предприятия по смисъла на чл. 3 от Закона за малките и средни предприятия; *или*

2. пет години след датата на получаване на окончателното плащане – когато **Бенефициентът** е предприятие, което не отговаря на условието по т. 1.

**Чл. 7.** Този договор има действие до окончателното уреждане на отношенията между страните, включително по въпроси, произтичащи от неговото неизпълнение.

**ІII. ПРАВА И ЗАДЪЛЖЕНИЯ НА СТРАНИТЕ. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 8.** (1) За период от сключване на договора до шест месеца от изтичане на срока по чл. 6, ал. 3 **Фондът** има право да упражнява постоянен, текущ и последващ контрол на **Бенефициента** за точното изпълнение на одобрения проект, за целевото използване на подпомаганите активи и за спазване на всички критерии за допустимост, ангажименти и други задължения от страна на **Бенефициента** в срока по чл. 6, ал. 3, като:

1. извършва проверки/посещения на място;

2. проверява материалните ценности, счетоводната отчетност, документите и техническите носители на информация, както и техническото оборудване за нейното набиране и програмно осигуряване във връзка с одобрената инвестиция;

3. изисква от **Бенефициента** или от упълномощените от него лица, както и от неговите контрагенти по подпомаганите дейности документи, сведения, справки и всяка друга информация за осъществяването на подпомаганата дейност.

(2) В случай на нередовност или липса на изискуеми документи, при непълнота и неяснота на заявени данни и посочени факти, както и при необходимост да се установи точно изпълнение на договорни и нормативни задължения от страна на **Бенефициента**, включително на други негови ангажименти, произтичащи от подпомагането, **Фондът** има право да изисква от **Бенефициента** представянето на допълнителни данни и/или документи и/или отстраняване на непълноти и неточности в определен срок, както и да извършва проверки.

(3) **Фондът** има право да публикува информация за **Бенефициента** с цел осигуряване на публичност и прозрачност при предоставяне на помощта и при условията, определени с нормативен акт.

**Чл. 9.** (1) Всеки разход, предвиден за финансиране със средства от безвъзмездна финансова помощ, предоставена с този договор, включен в искане за плащане по проекта от страна на **Бенефициента**, за който възникне съмнение у **Фонда**, че е неправомерен поради допусната нередност или че е недопустим по друга причина, не подлежи на оторизация и плащане от страна на Фонда.

(2) **Фондът** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ (*ако такава е изплатена*), при наличие на някое от следните обстоятелства:

1. при извършване на административни и проверки на място по подадено от **Бенефициента** искане за междинно или окончателно плащане, бъде установена нередовност на документите или непълнота или неяснота на заявените данни и посочените факти, както и ако не са отстранени или не са представени изисканите документи в определения срок, когато е дадена такава възможност;

2. одобреният проект е изпълнен неточно, включително когато **Бенефициента** е придобил активи и/или изпълнил дейности - предмет на подпомагането, с технически параметри, различни от одобрените от **Фонда** или в отклонение от одобрената количествено-стойностна сметка - когато констатираните различия/отклонения: водят до недопустимост или необоснованост на заявените за подпомагане разходи, или засягат основната цел на проекта, или променят предназначението на одобрения проект, или водят до несъответствие с целите, дейностите, изискванията и критериите за подбор, посочени в Условията за кандидатстване по подмярка 4.2 и/или в Условията за изпълнение или в този договор;

3. одобреният проект не е изпълнен изцяло в срока по чл. 6, ал. 1 или не са изпълнени инвестициите/дейности, посочени в Приложение № 2а към договора;

4. подпомаганите активи не се използват съгласно предназначението и при условията, посочени в одобрения проект;

5. към датата на подаване на искането за окончателно плащане **Бенефициентът** не е удостоверил с приложен към искането сертификат постигането на съответния стандарт на Общността *(важи, когато в предмета на този договора са включени одобрени за финансиране разходи, за които това изискване е посочено в Условията за кандидатстване по подмярка 4.2*);

6. **Бенефициентът** или упълномощен негов представител е възпрепятствал и/или осуетил извършването на проверка/посещение на място от страна на **Фонда** и/или други оправомощени за това органи;

7. по повод сключването или изпълнението на този договор пред **Фонда** са представени от **Бенефициента** декларация и/или документ с невярно съдържание, неистински и/или преправен такъв, както и когато това е извършено при или по повод кандидатстването за предоставяне на помощта по този договор и това бъде установено след сключването му, независимо от формата на вината на **Бенефициента**, освен в случаите по ал. 2, т. 3;

8. **Бенефициентът** е укрил умишлено или по небрежност не е уведомил **Фонда** за настъпването на факти и обстоятелства от значение за изпълнението на одобрения проект и за преценката на **Фонда** относно точното му изпълнение;

9. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 **Фондът** установи, че **Бенефициента**, подаденият от него проект или предложените за финансиране разходи не отговарят на изискванията за допустимост за подпомагане, посочени в Условията за кандидатстване;

10. **Бенефициентът** не изпълни задължението си да поддържа съответствие с всички критерии за подбор, по които проектното му предложение е било оценено, за периода от датата на сключване на този договор (*ако това е приложимо*) до изтичане на срока по чл. 6, ал. 2. Когато въпреки неизпълнението сборът на точките, съответстващ на критериите за подбор е по-голям от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на **Бенефициента.** В тези случаи Фондът намалява подлежащата на изплащане финансовата помощ с по 1 % за всеки критерий за подбор, посочен в Приложение № 3 към договора, на който проектът на **Бенефициента** не отговаря;

11. е наложена финансова корекция върху заявените за възстановяване разходи по чл. 73, ал. 1 от ЗУСЕСИФ;

12. **Бенефициентът** не е провел относимата към възлаганата услуга, доставка и/или строителство процедура или не е спазил законовия ред за възлагане на обществена поръчка за изпълнение на дейностите – предмет на подпомагане по този договор или е възложил обществената поръчка за изпълнение на тези дейности в нарушение на разпоредбите на Закона за обществените поръчки и свързаните с него подзаконови нормативни актове, констатирано от **Фонда**, оправомощен контролен орган, одитни или сертифициращи органи. В тези случаи **Фондът** налага финансови корекции върху засегнатите от неспазването разходи за установените нарушения по реда и условията на чл. 70 и следващите от ЗУСЕСИФ като размерът на пълния или частичен отказ от изплащане на финансовата помощ е равен на размера на наложената финансова корекция.

13. **Бенефициентът** не е спазил изискванията на посочената в Условията за изпълнение процедура за осъществяване на предварителна проверка и последващ контрол върху процедури за обществени поръчки за одобрени инвестиционни разходи, финансирани изцяло или частично със средства от Европейския земеделски фонд за развитие на селските райони”, констатирано от **Фонда** или друг оправомощен орган – сертифициращ, одитиращ или контролиращ.

14. **Бенефициентът** не изпълни дадените му указания от **Фонда** или оправомощен контролен орган при осъществяване на предварителна проверка относно законосъбразността на планираните обществени поръчки за възлагане на дейностите по одобрения проект. 15. **Бенефициентът** не спазва ангажимент или друго задължение, посочено в този договор, в Условията за изпълнение или в друг приложим нормативен акт или бъде установено несъответствие с целите, дейностите и изискванията, определени в Условията за кандидатстване и/или в Условията за изпълнение или в приложим нормативен акт.

(3) **Фондът** отказва пълно или частично изплащане на помощта, съответно изисква възстановяване на част или цялата помощ, ако има изплащане, при някое от следните обстоятелства:

1. дейностите, разходите и/или извършените плащания, свързани с предмета на инвестицията, са направени преди датата на подаване на проектното предложение, с изключение на тези разходи, за които в Указанията за кандидатстване е посочено, че е допустимо да бъдат извършени преди това;

2. заявените за възстановяване разходи не отговарят едновременно на следните условия:

а) да са извършени срещу съответните разхооправдателни документи – фактури и/или други документи с еквивалентна доказателствена стойност;

б) да са действително извършени и платени на избрания от **Бенефициента** и одобрен от **Фонда** изпълнител/доставчик, респ. на лице, което се явява оправомощено да получи плащането по силата на договор или нормативен акт (*протоколи и други документи, удостоверяващи прихващане не се признават като доказващи реално извършено плащане);*

в) да са извършени в парична форма и платени по банков път;

г) да са отразени в счетоводната и данъчната документация на **Бенефициента** чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;

д) да не са финансирани по друг проект, програма или друга схема, финансирана от публични средства, средства от националния бюджет и/или бюджета на Общността, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, ЕВРАТОМ) № 966/2012 на Европейския парламент и на Съвета от 25.10.2012 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298 от 26.10.2012 г.);

3. **Бенефициентът** е представил неверни сведения с цел да получи подпомагане или поради небрежност е пропуснал да предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

4. искането за окончателно плащане не е подадено в срока по чл. 6, ал. 1, ведно с всички изискуеми съгласно Условията за изпълнение документи;

5. когато по отношение на **Бенефициента** или друго задължено лице е налице обстоятелство, посочено в раздел 11.2 към Условията за кандидатстване.

6. **Бенефициентът** не изпълни задължението си да поддържа съответствие с критериите за подбор, по които проектното му предложение е било оценено, за периода от датата на сключване на този договор (*ако това е приложимо*) до изтичане на срока по чл. 6, ал. 23, ако броят точки, съответстващ на критериите за подбор, съгласно Приложение № 3 към договора, на които проектът на **Бенефициента** отговаря, е по-малък от 10 и/или по-малък от минималния брой на точките, присъдени на проектните предложения, за които е бил наличен бюджет, определен в обявата за прием по подмярката, в рамките на който е било подадено и проектното предложение на **Бенефициента**;

7. **Бенефициентът** не използва произведената от възобновяеми енергийни източници енергия единствено за собствено потребление на предприятието му, свързано с дейност, попадаща в допустим сектор и при спазване на изискванията, касаещи този вид подпомагана дейност, посочени в Условията за кандидатстване *(важи когато предметът на договора включва инвестиции за производство на енергия от възобновяеми енергийни източници, включително за производство на електрическа и/или топлинна енергия или енергия за охлаждане и/или производство на биогорива и течни горива от биомаса);*

8. е установено изкуствено създаване на условия, необходими за получаване на помощта, с цел осъществяване на предимство или облага в противоречие с целите на мярката или с приложимото в областта национално или европейско законодателство;

9. Бенефициентът не спазва критерий за допустимост, посочен Условията за изпълнение или в друг приложим нормативен акт.

10. в други случаи, определени в Условията за изпълнение или с приложим нормативен акт.

**Чл. 10**. (1) **Фондът** е длъжен да уведоми писмено **Бенефициента** за окончателния размер на финансовата помощ за действително направените и платени от **Бенефициента** иприети от **Фонда** като допустими разходи. В случай на отказ да бъде изплатена заявена финансова помощ, **Фондът** е длъжен да посочи мотивите за това.

(2) **Фондът** се задължава да изплати на **Бенефициента** помощта до одобрения размер след изпълнение на одобрения проект от **Бенефициента** и при изпълнение на всички останали изисквания за изплащане на помощта, предвидени в този договор, в Условията за изпълнение и друг приложим нормативен акт.

(3) **Фондът** се задължава да оказва съдействие на **Бенефициента** и да го уведомява писмено в нормативно установените случаи и срокове. При установяване на пропуски или други нередовности в представени от **Бенефициента** документи, както и при необходимост от представяне на допълнителни документи в случай на непълнота или неяснота на заявените данни **Фондът** изпраща уведомление до **Бенефициента** и му определя срок за изправяне на нередовностите, както и за представяне допълнително изискани документи, относими към преценката на **ФОНДА** за точното изпълнение на което и да е от задълженията на **Бенефициента**, както и спазването на други негови ангажименти, произтичащи от предоставеното подпомагане.

**Чл. 11.** **Фондът** се задължава да осигури конфиденциалност на получената информация от **Бенефициента** и да я използва единствено по начин, определен с нормативен акт.

**Права на МИГ:**

**Чл.12**. **МИГ** има право да бъде уведомена за определения размер на финансова помощ по всяка подадена заявка за плащане по настоящия договор или за отказа същата да бъде изплатена.

**Задължения на МИГ:**

**Чл.13.** **МИГ** е длъжна:

1. да оказва необходимото съдействие на получателя на безвъзмездна финансова помощ/бенефициента във връзка със законосъобразното и правилно изпълнение на проектите, съобразно договорните й задължения, произтичащи от административните договори;

2. да осъществява наблюдение на изпълнението на проекта;

3. да подпомага получателя на безвъзмездна финансова помощ/бенефициента при подготовката на заявка за плащане до РА;

4. да предоставя на МЗХГ и РА всяка поискана информация за осъществяването на дейностите по проекта;

5. да предоставя достъп до съответните документи и да съдейства за осъществяване на проверки от оправомощени представители на на ФОНДА, Министерството на земеделието, храните и горите, Сметната палата, Европейската комисия, Европейската сметна палата, Европейската служба за борба с измамите, Сертифициращият орган и на други, определени с нормативен акт органи, включително на институции на Европейския съюз.

**Права на бенефициента:**

**Чл. 14.** (1) **Бенефициентът** има право да получи финансовата помощ, съответстваща на приетите като допустими за плащане разходи за изпълнение на одобрения проект, която да му бъде изплатена еднократно или чрез авансово и/или междинно и окончателно плащане при спазване на всички условия, предвидени в този договор*.*

(2) **Бенефициентът** има право:

1. да бъде уведомен за окончателния размер на финансовата помощ или за отказа да му бъде изплатена такава;

2. да получи авансово и/или междинно плащане при изпълнение на условията за това;

3. да присъства лично или негов упълномощен представител при извършването на проверка от служители на **Фонда** след подаване на искане за междинно/окончателно плащане, да му бъде представен протоколът с резултатите от проверката за подпис и да напише в протокола обяснения и възражения по направените констатации, както и след приключване на проверката да му бъде предоставен или изпратен екземпляр от протокола, ако е установено неспазване; в срок до 10 работни дни от получаването на протокола за проверката на място може писмено да направи възражения и да даде обяснения по направените констатации пред изпълнителния директор на **ФОНДА**;

5. да оттегля по всяко време с писмено уведомление до **ФОНДА** подадено искане за плащане и/или приложени към него документи изцяло или частично и/или да поправя очевидни грешки в тези документи, когато са налице изискванията за допустимост за оттегляне или поправка на очевидна грешка, посочени в Условията за изпълнение или в приложим нормативен акт.

**Задължения на бенефициента:**

**Чл. 15. Бенефициентът** е длъжен за периода от сключване на този договор, а когато това е неприложимо - от датата на изпълнение на одобрения проект, до изтичане на срока по чл. 6, ал. 3 да спазва всички критерии за допустимост и да изпълнява всички ангажименти и други задължения, посочени в Условията за изпълнение или в приложим нормативен акт.

**Чл. 16.** (1) За периода от сключване на договора, а когато това е неприложимо – от датата на изпълнение на одобрения проект, до изтичане на срока по чл. 6, ал. 3 **Бенефициентът** се задължава да поддържа съответствие с критериите за подбор, по които проектното му предложение е било оценено, съгласно „Списък на критериите за подбор, по които проектното предложение е получило приоритет“ - Приложение № 3 към договора.

(2) В случаите, когато проектното предложение на **Бенефициента** е било оценено по критерия за подбор № 1.1 от Раздел № 22 „Критерии и методика за оценка” към Условията за кандидатстване *(проекти, включващи инвестиции за преработка на суровини от чувствителни сектори)*, задължението по ал. 1 се счита за изпълнено, ако над 75% от обема на преработваните от бенефициента суровини по одобрения проект спрямо общия обем на преработваните суровини са от растителен или животински произход, попадащи в обхвата на чувствителните сектори, съгласно Условията за кандидатстване, като това минимално съотношение следва да бъде спазвано за всяка година, считано от датата на изпълнение на одобрения проект.

(3) Когато проектното предложение на **Бенефициента** е било оценено по критерия за подбор № 2.1 от Раздел № 22 „Критерии и методика за оценка” към Условията за кандидатстване *(проекти с инвестиции за въвеждане на нови и енергоспестяващи технологии),* задължението по ал. 1 се счита за изпълнено, когато инвестициите по проекта водят до енергийно спестяване в рамките на цялото предприятие на **Бенефициента** спрямо годишното потребление на енергия за годината, предхождаща годината на кандидатстването по подмярката, като това спестяване не може да е по-малко от 10 на сто. Когато **Бенефициентът** е новосъздадено предприятие, задължението се счита за изпълнено, когато изпълнението на одобрения проект води до надхвърляне на задължителните минимални изисквания за енергийна ефективност по Закона за енергийна ефективност и Закона за устройство на територията и е налице повишаване на енергийната ефективност с минимум 10 на сто за предприятието. Съответствието с това изискване се доказва с доклад и резюме за отразяване на резултатите от енергийно обследване на промишлената система съобразно изискванията на НАРЕДБА № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания (*Обн. ДВ. бр. 81 от 2016 г.)*, издадени от лице, което отговаря на изискванията на 59, ал. 1 от ЗЕЕ и е вписано в регистъра по чл. 60, ал. 1 от ЗЕЕ. Документите по предходното изречение се представят от **Бенефициента** към искането за окончателно плащане, а когато това е невъзможно - в срок не по-късно от три месеца след изтичане на една година от въвеждане на подпомаганите активи в експлоатация.

(4) Когато проектното предложение на **Бенефициента** е било оценено по критерия за подбор № 2.2 Раздел № 22 „Критерии и методика за оценка” към Условията за кандидатстване *(проекти с инвестиции за иновации в преработвателната промишленост)*, задължението по ал. 1 се счита за изпълнено, когато **Бенефициентът** изпълни изцяло одобрения проект и заяви за плащане разходите за иновативния актив, одобрен за подпомагане по този договор, като използва този актив за нуждите на подпомаганата дейност и съобразно предназначението му, посочено в проектното предложение на **Бенефициента.**

(5) В случаите, когато проектното предложение на **Бенефициента** е било оценено по критерия за подбор № 3.1 Раздел № 22 „Критерии и методика за оценка” към Условията за кандидатстване *(проекти с инвестиции за постигане стандартите на ЕС, подпомагани по мярката, включително такива за намаляване на емисиите при производство на енергия от биомаса)*, задължението по ал. 1 се счита за изпълнено, когато **Бенефициентът** изпълни изцяло одобрения проект и заяви за плащане разходите за актива, за който проектното предложение е било оценено по този критерий, като използва този актив за нуждите на подпомаганата дейност и съобразно предназначението му, посочено в проектното предложение на **Бенефициента.**

(6) В случаите, когато проектното предложение на **Бенефициента** е било оценено по критерия за подбор № 4.1 от Раздел № 22 „Критерии и методика за оценка” към Условията за кандидатстване *(проекти с инвестиции за преработка на биологични суровини и производство на биологични продукти)*, задължението по ал. 1 се счита за изпълнено, ако над 75 на сто от обема на преработваните суровини спрямо общия обем на преработваните суровини е сертифицирана като биологична ***и*** над 75 на сто от обема на произведената продукция спрямо общия размер на произведената продукция е сертифицирана като биологична, като посочените минимални съотношения, следва да се спазват кумулативно за всяка година, считано от датата на въвеждане в експлоатация на подпомаганите активи. Изпълнението на това изискване се доказва от **Бенефициента** чрез представяне към искането за плащане, а когато с оглед законоустановените срокове това е невъзможно - в срок до една година от въвеждане в експлоатация на подпомаганите активи, на сертификат, издаден от контролиращото лице на името на доставчика на преработваната суровина, удостоверяващ нейния биологичен произход, както и със сертификат, издаден от контролиращото лице на името на **Бенефициента**, удостоверяващ, че произведената продукция е биологична.

(7) В случаите, когато проектното предложение на **Бенефициента** е било оценено по критерия за подбор № 5.1 от Раздел № 22 „Критерии и методика за оценка” към Условията за кандидатстване *(проекти за насърчаване на кооперирането и интеграцията между земеделските стопани и предприятия от преработвателната промишленост)*, задължението по ал. 1 се счита за изпълнено, ако поне 65 на сто от обема на преработваните въз основа на одобрения проект суровини спрямо общия им обем са собственост на **Бенефициента** – регистриран земеделски стопанин и са придобити в резултат на земеделската му дейност, респ. когато преработваните суровини са произведени от земеделската дейност на регистриран като земеделски стопанин съдружник/акционер в капитала на **Бенефициента** (търговско дружество), признат от **Фонда** като доставчик на суровините на етапа на кандидатстването по подмярката. Минималното съотношение от 65 на сто по предходното изречение следва да бъде спазвано за всяка година, считано от датата на въвеждане в експлоатация на подпомаганите активи до изтичане на съответния мониторингов период. Задължението по настоящата алинея не се отнася за случаите, когато **Бенефициентът** е призната група или организация на производители или такава, одобрена за финансова помощ по мярка 9. "Учредяване на групи и организации на производители" от ПРСР 2014 – 2020 г.

(8) В случаите, когато проектното предложение на **Бенефициента** е било оценено по критерия за подбор 6.1 от Раздел № 22 „Критерии и методика за оценка” към Условията за кандидатстване *(проекти, изпълнявани на територията на селски райони)*, задължението по ал. 1 се счита за изпълнено, когато всички подпомагани активи се използват за дейността на **Бенефициента,** осъществявана на територията на селски район/и, съгласно Приложение № 1 към Условията за кандидатстване.

(9) В случаите, когато проектното предложение на **Бенефициента** е било оценено по критерия за подбор № 6.2 от Раздел № 22 „Критерии и методика за оценка” към Условията за кандидатстване *(проекти от кандидати, които до момента на кандидатстване не са извършвали дейности)*, задължението по ал. 1 се счита за изпълнено, когато към датата на подаване на искането за окончателно плащане **Бенефициентът** създаде и до изтичане на крайния срок по чл. 6, ал. 3 поддържа броя на новите работни места, посочен в Приложение № 3 към този договор, които ще бъдат ангажирани за изпълнението на дейностите по одобрения проект.

(10) В случаите, когато проектното предложение на **Бенефициента** е било оценено по критерия за подбор № 6.3 от Раздел № 22 „Критерии и методика за оценка” към Условията за кандидатстване *(проекти, чието изпълнение води до осигуряване на устойчива заетост)*, задължението по ал. 1 се счита за изпълнено, когато **Бенефициентът** запази броя на съществуващите към датата на кандидатстване по подмярката и посочен в Приложение № 3 към този договор, работни места, заети в предприятието на **Бенефициента**, както и като създаде и поддържа броя на новите работните места, посочен/и в бизнес плана и в „Списък на критериите за подбор, по които проектното предложение е получило приоритет“ – Приложение № 3 към този договор, които ще бъдат ангажирани за изпълнение на дейностите по одобрения проект.

(11) В случаите, когато проектното предложение на **Бенефициента** е било оценено по критерия за подбор № 7 от Раздел № 22 „Критерии и методика за оценка” към Условията за кандидатстване (*проекти, изпълнявани на територията на Северозападен район*), задължението по ал. 1 се счита за изпълнено, когато всички подпомагани активи се използват за дейността на **Бенефициента** на територията на населеното място, посочено в Приложение № 3 към този договор.

(12) В случаите, когато проектното предложение на **Бенефициента** е било оценено по критерия за подбор № 8.1 или 8.3 от Раздел № 22 „Критерии и методика за оценка” към Условията за кандидатстване (*проекти, представени от земеделски стопани, производители на селскостопански продукти или проекти, представени от кандидати, преработватели на селскостопанска продукция* ), задължението се счита за изпълнено, когато **Бенефициентът** запази средносписъчния брой на персонала, посочен Приложение № 3 към този договор, който ще бъде ангажиран в изпълнение на дейностите по одобрения проект и Бенефициентът не е получил финансова помощ по мярка 123 „Добавяне на стойност към земеделски и горски продукти, мярка 121 ”Модернизиране на земеделските стопанства” от ПРСР 2007-2013г. за преработка или по подмярка 4.2 „Инвестции в преработка/маркетинг на селскостопански продукти” от ПРСР 2014-2020.

(13) В случаите, когато проектното предложение на **Бенефициента** е било оценено по критерия за подбор № 8.2 или 8.4 от Раздел № 22 „Критерии и методика за оценка” към Условията за кандидатстване (*проекти, представени от земеделски стопани, производители на селскостопански продукти или проекти, представени от кандидати, преработватели на селскостопанска продукция*), задължението по ал. 1 се счита за изпълнено, когато **Бенефициентът** запази средносписъчния брой на персонала, посочен в Приложение № 3 към този договор, който ще бъде ангажиран в изпълнение на дейностите по одобрения проект.

**IV. ИЗМЕНЕНИЯ И ПРЕКРАТЯВАНЕ НА ДОГОВОРА**

**Чл. 17**. (1) Този договор може да се изменя по инициатива на Фонда или бенефициента при наличие на основание за това, посочено в чл. 39, ал. 1 от ЗУСЕСИФ.

(2) Изменение и/или допълнение на договора извън случаите по ал. 1 може да се извърши по искане на **Бенефициента**, което е прието за основателно и допустимо от **Фонда**, въз основа на представени към искането доказателства за преценка на неговата основателност.

(2) Не се допуска изменение и/или допълнение на договора, което:

1. засяга основната цел на одобрения проект или променя предназначението на подпомаганите активи, посочено в одобрения проект; или

2. води до несъответствие с целите, дейностите, изискванията, посочени в Условията за кандидатстване или в Условията за изпълнение; би поставило под въпрос сключването на този договор, респ. условията, при които същият би бил сключен или би било в противоречие с равнопоставеното третиране на бенефицентите; или

3. води до несъответствие с критериите за подбор, по които проектното предложение на бенефициента е било оценено, съгласно Приложение № 3 към договора; или

4. води до увеличение на общата стойността на помощта, посочена в по чл. 2, ал. 2 или когато в резултат на изменението се увеличава стойността на някоя от позициите, посочени в Приложение № 2 от договора. В тези случаи превишението на одобрената обща стойност на помощта, респ. на стойността на съответната позиция, посочена в Приложение № 2, се поемат като собствен принос от Бенефициента; или

5. е в резултат на недоброто изпълнение на договора; или

6. е въз основа на липсваща аргументация или такава, която не е убедителна.

7. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение на чл. 116 от Закона за обществени поръчки.

(3) **Фондът** може да изисква допълнително представяне от **Бенефициента** на документи и данни, когато са установени нередовност или липса на документи, или при необходимост от предоставяне на допълнителни документи при непълнота и неяснота на заявените данни и посочените факти в искането за изменение на договора, както и с цел да се удостовери верността на заявените данни, включително документи, доказващи наличие на обстоятелство по чл. 116 от ЗОП или необходимостта от представянето на които произтича от настъпило изменение на договор за възлагане на обществена поръчка. **Бенефициентът** представя изисканите му данни и/или документи в срок до 10 работни дни от датата на получаване на уведомяването.

(4) **Фондът** се съгласява или отказва исканата промяна в срок до един месец от подаването на искането по ал. 1, а когато са изискани документи и/или информация по ал. 3 - до 14 дни от изтичане на срока за представянето им и уведомява **Бенефициента**, включително за мотивите, ако отхвърля искането.

(5) При уведомяване от **Фонда** за съгласие с исканата промяна, **Бенефициентът** или упълномощено от него с нотариално заверено пълномощно лице трябва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в този срок правото за подписване на допълнителното споразумение към договора се погасява.

(6) Постигнатите договорености за изменение или допълнение на този договор се оформят с двустранно подписани допълнителни споразумения, които са неразделна част от договора. В случаите, когато по преценка на **Фонда** не е необходимо подписване на допълнително споразумение за настъпване на исканата промяна на договора, той е длъжен в уведомлението по ал. 4 да укаже това обстоятелство.

(7) Когато **Фондът** неоснователноне уведоми **Бенефициента** в срока по ал. 4 за одобрението или отказа си по исканата промяна на договора, срокът за **Бенефициента** за подаване на междинно искане и/илисрокътпо чл. 6, ал. 2 се считат за удължени с периода на просрочието на **Фонда.**

(8) При направено искане за изменение на административния договор, което е свързано със замяна на одобрен актив, дейност или услуга, включени в Приложение № 2 към договор, **Фондът** извършва проверка за обоснованост на разходите за съответния актив, услуга или дейност, включени в искането на изменени на договора, въз основа на актуалните към датата на подаване на искането референтни разходи за съответния актив, дейност или услуга – ако такива са били определени от **Фонда**.

(9) В случай, че след проверката по ал. 8 се установи по-нисък размер на определения референтен разход за съответния актив, дейност или услуга спрямо първоначално одобрения с този договор размер, **Фондът** одобрява искането за изменение на договора (ако са спазени всички останали изисквания за одобрение на изменението),като намалява одобренатафинансова помощ за съответния актив, дейност или услуга до размера на референтния разход.

**Чл. 18**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **Бенефициента**, че се отказва от помощта, направено в срока по чл. 6, ал. 2, т. 1 от договора и след като възстанови авансовото плащане (ако такова има изплатено).

(2) Договорът може да бъде прекратен едностранно и без предизвестие от **ФОНДА** при:

1. виновно неизпълнение от **Бенефициента** на което и да е от задълженията му по този договор, Условията по изпълнение или по относим към предоставянето на помощта нормативен акт;

2. незапочване на изпълнението в срока по чл. 6, ал. 2, т. 1 – с едноседмично предизвестие и ако в този срок не представи надлежни доказателства, че изпълнението е започнало в срока по чл. 6, ал. 2, т. 1. В този случай **ПОЛЗВАТЕЛЯТ** дължи връщане на полученото авансово плащане (ако такова е изплатено), ведно със законната лихва върху него от датата на получаването му.

**V. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 19**. (1) В случай, че преди изплащането на помощта **Бенефициентът** наруши някое от задълженията си по този договор, Условията за изпълнение или в приложим нормативен акт, Фондът намалява или отказва изцяло заявената финансова помощ.

(2) При установяване на хипотеза по чл. 9, ал. 3, т. 3-8 **Фондът** отказва изцяло изплащането на финансовата помощ. Наличието на хипотеза по чл. 9, ал. 3, т. 1 и 2 води до пълен отказ на финансовата помощ, когато размерът на засегнатите от неспазването разходи при съответно прилагане на чл. 63 от Регламент за изпълнение № 809 от 2014 не е положителна величина.

(3) При установяване на хипотеза по чл. 9, ал. 2 **Фондът** има право да откажеизцяло или частично изплащането на финансовата помощ, като взема предвид вида на неспазването, размерът на разходите, които то засяга, тежестта и степента на неспазването, неговата продължителност и системност или други обстоятелства, имащи отношение към определяне на размера на допустимите разходи и вземането на решение за размера на подлежащата на изплащане финансова помощ.

(4) **Фондът** отказва изцяло изплащането на финансовата помощ и в случаите, посочени в чл. 9, ал. 3, т. 9 от договора, както и в други, изрично посочени в Условията за изпълнение случаи на неспазване, като **Бенефициентът** дължи връщане на всички получени по договора плащания (авансови или междинни). В случаите, когато неспазването на критерий за допустимост или на друго, изрично посочено в Условията за изпълнение, е установено след изплащане на окончателното плащане, Бенефициентът дължи връщане на пълния размер на изплатената по договора финансова помощ.

(5) Когато **Бенефициентът** не изпълни задължението си да започне изпълнението на одобрената инвестиция в съответния срок по чл. 6, ал. 2, т. 1 или в удължения от **ФОНДА** срок - когато има такъв, както и когато след изрично поискване не представи в указания му срок надлежни доказателства за започване на изпълнението на одобрената инвестиция в срока по чл. 6, ал. 2, т. 1, той дължи връщане на полученото авансово плащане по този договор (ако такова е изплатено), ведно със законната лихва върху него, считано от датата на получаването му.

(6) Във всички случаи, когато в резултат на частичен отказ от изплащане на заявената с искане за плащане финансова помощ размерът на определената като допустима за плащане финансова помощ е по-малък от размера на полученото авансово плащане по договора, **Бенефициентът** дължи връщане на разликата между размера на авансовото плащане и приетата като допустима за плащане финансова помощ.

(7) В случай на пълен отказ от изплащане на финансовата помощ, **Бенефициентът** дължи връщане на пълния размер на полученото междинно плащане, ведно със законната лихва върху него, считано от датата, на която изпадне в забава за връщането му, когато обособената част от одобрения проект и платените за това разходи отговарят на всички изисквания за получаване на пълния размер на финансовата помощ, посочени в този договор, Условията за изпълнение или приложим нормативен акт.

(8) В случай на пълен отказ от изплащане на финансовата помощ, **Бенефициентът** дължи връщане на пълния размер на полученото авансово плащане, ведно със законната лихва върху него, считано от датата, на която изпадне в забава за връщането му.

**Чл. 20**. Когато след изплащане на помощта, **Бенефициентът** не поддържа съответствие с критерий за допустимост или не спази ангажимент или друго задължение, произтичащо от този договор, Условията за изпълнение или приложим нормативен акт, той дължи връщане на цялата или част от получената по договора финансова помощ. Размерът на подлежащата на възстановяване финансова помощ в зависимост от вида неспазването, тежестта, степента, продължителността и системността на неспазването са посочени в Приложение № 5 към договора „Условия за възстановяване на получената финансова помощ при неспазване на критерии за допустимост, ангажименти и други задължения”.

**Чл. 21. (1) Бенефициентът** се задължава да възстанови всички неправомерно изплатени или подлежащи на възстановяване средства, включително такива, които са обект на финансова корекция, наложена от **Фонда** или е в резултат на проверки от страна на сертифициращи или одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване, включително държавна/минимална помощ, предоставена в нарушение на приложимите регламенти.

**(2)** В случай, че **Фондът** не удовлетвори вземането си във връзка с дължимите му суми по реда на ал. 1 (*доброволно възстановяване*), той има право да го прихване от всяко следващо плащане по проекта. **Фондът** може да прихване неправомерно изплатените и подлежащите на възстановяване суми, включително начислените върху тях лихви, от последващи плащания на средства, дължими към **Бенефициента,** включително от други действащи договори, сключени между страните или произтичащи от заявено финансово подпомагане от **Бенефициента** по други схеми, мерки или програми, администрирани от **Фонда**.

**(3)** Във всички случаи, когато е налице валидно обезпечение на подлежащото на възстановяване авансово плащане, Фондът има право да пристъпи незабавно към упражняване на права по учредените в полза на Фонда обезпечения.

**(4)** Невъзстановените чрез способите по ал. 1-3 вземания представляват публични държавни вземания и подлежат на принудително събиране на вземанията си чрез Националната агенция за приходите.

**Чл. 22.** (1) **Бенефициентът** не носи отговорност за пълно или частично неизпълнение, ако то е възникнало като пряка последица от действието на непреодолима сила/извънредни обстоятелства.

(2) Непреодолима сила /извънредни обстоятелства/ по ал. 1 е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета и може да бъде всяко от следните събития:

а) смърт на бенефициента;

б) дългосрочна професионална нетрудоспособност на бенефициента;

в) тежко природно бедствие, което е засегнало сериозно стопанството;

г) случайно унищожение на постройките за животни на стопанството;

д) епизоотия или болест по растенията, която е засегнала съответно част или всички селскостопански животни или земеделски култури на бенефециента;

е) отчуждаване на цялото стопанство или на голяма част от стопанството, ако това отчуждаване не е могло да бъде предвидено към деня на подаване на заявлението.

(3) За настъпването на което и да е обстоятелство по ал. 2 **бенефициентът** или упълномощено лице е длъжен дауведоми писмено **Фонда** в срок до 10 работни дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

(4) При неизпълнение на задължението по ал. 3 **бенефициентът** не може да се позовава на непреодолима сила.

(5) Когато е в забава, **бенефициентът** не може да се позовава на непреодолима сила/извънредно обстоятелство.

**VI. ДРУГИ УСЛОВИЯ**

**Чл. 23**. По смисъла на този договор:

а/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **Бенефициентът** е знаел или е бил длъжен да знае и при знанието на които от страна на **Фонда** договорът не би бил сключен или би бил сключен при различни условия.

б/ "Одобрен проект" и съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от Бенефициента на етапа на кандидатстването по мярката и одобрено от Фонда проектно предложение, заедно с всички приложени към него или допълнително представени документи;

в/ „Надлежни доказателства за започване на изпълнението“ по смисъла на чл. 6, ал. 2, т. 1 са: документ за извършено авансово или частично плащане в размер не по-малък от 20 на сто от размера на помощта по чл. 3, ал. 1, издадена фактура за сума в/над посочения размер, подписани приемо-предавателни протоколи за извършени дейности по проекта на стойност не по-малка от посочената по договора или др. подобни документи/действия, удостоверяващи, че е **Бенефициентът** е започнал изпълнението по отношение на инвестиция на стойност не по-малка от 20 на сто от размера на помощта по чл. 2, ал. 2, включително подадено от **Бенефициента** и прието от **Фонда** искане за междинно плащане по този договор, независимо от стойността на заявените за плащане разходи.

г/ Условия за кандидатстване са Условията за кандидатстване с проектни предложения за предоставяне на безвъзмездна финансова помощ по подмярка на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 по процедура BG .................. – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ).

**Чл. 24**. (1) Всички съобщения между страните по този договор се извършват писмено чрез изпращане на уведомление през ИСУН на електронния профил на **Бенефициента** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 25.** Следните документи представляват приложения към този договор и са неразделна част от него:

- Приложение № 1 - Формуляр за кандидатстване (по образец в ИСУН, на електронен носител);

- Приложение № 2 – Таблица с одобрените допустими разходи за изпълнение на проекта и максимален размер на безвъзмездната финансова помощ (одобрен бюджет на проекта) и Приложение № 2а Таблица за инвестиционните разходи, за които не се кандидатства.

- Приложение № 3 - „Списък на критериите за подбор, по които проектното предложение е получило приоритет“.

- Приложение № 4- „Застрахователни рискове“.

- Приложение № 5 – Условия за възстановяване на получената финансова помощ при неспазване на критерии за допустимост, ангажименти и други задължения;

**-** Приложение № 6 Условията за изпълнение към финансираните по процедурата административни договори за предоставяне на БФП (на електронен носител).

- Приложение № 7 - „Количествено-стойностна сметка“ *– важи когато Бенефициентът не е възложител по ЗОП и предметът на договора включва извършване на строително-монтажни работи*, респ. Количествени сметки/Технически спецификации – *важи когато Бенефициентът е възложител по ЗОП*

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор Бенефициентът потвърждава, че е запознат със съдържанието на договора и неговите приложения и с Условията за изпълнение и ги приема.

|  |  |  |
| --- | --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **ЗА МИГ**  **……………………………**  **………………………………..**  *(име, фамилия и длъжност)*  *[подпис]*  *Дата: ………………………. г.*  *.................................................*  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  **Дата: ………………………. г.** | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |

1. \* Към Условията за изпълнение по Процедура ............................... [↑](#footnote-ref-1)